Jyllandsposten, 1838-04-09
Aalboposten. Udgivet af et Selskab. Redigeret af C. G. Clausen. Nr. 15. Mandag den 9de April. Maa trykkes. Fleischer. Om Valgforhandlingerne. den 26de og 27de f. M. i Randers. Hvorfor mødte ei flere stemmeberettigede Borgere i Randers ved Valgene den 26de og 27de f. M. paa Raadhuset? Hvorledes kan man forklare sig den Gaade, at Raadhuussalen under Stemmegivningen ei engang var halv fuld? Hvorledes forstaae at Justitsraad, Herredsfoged Reiersens Tale, kun blev bivaanet af omtrent 40 a 50 Borgere, medens henved 500 i Byen skal være berettigede til at afgive Stemme for Byens Repræsentanter, Jsandhed, man maa forbauses over dette Særsyn, som netop i Randers var saameget mere frappant, som man tre Aftener itræk samme Uge, ja endog samme Dage, paa Theatret gav den politiske Kandestøber, hvor dennes Udnævnelse til Borgermester ved enhver Forestilling tiltrak sig fra 2 a 400 Personer. Vil man imidlertid heraf udlede Borgernes Ligegyldighed for Repræsentantvalget og som man ved første Blik skulde troe, da feiler man aldeles, og intet vilde i saa Henseende være urigtigere; thi den virkelige Aarsag hertil var alene den, at Massen af Borgerne deels ei vidste om de vare stemmeberettigede, og deels vare uvidende om at Valgene begyndte Mandagen den 26de. Vistnok skulle Mange antage dette for en Umulighed, men da vi have fuld Overbeviisning for os, og af selve Borgerne have hentet denne Forklaring, er Sammenhængen som anført. Feilen ligger derfor nærmest i den utilstrækkelige Kundgjørelsesmaade, hvorpaa Almuesklassen af Borgerstanden bleve indvarslede til Møde. Communal-Anordningen af 24 Octbr. 1837 § 10 bestemmer: at Valgene forberedes ved en Liste over de Valgberettigede og Valgbare, som udfærdiges af Valgbestyrelsen, ligesom det i § 11 hedder: "Dagen og Klokkeslettet da Valgene skulle foregaae, blive idetmindste 8 Dage forud paa den for offentlige Kundgjørelser i Byen sædvanlige Maade at bekjendtgjøre." Vel kan nu Valgbestyrelsen godtgjøre, at Publicationen i Randers Avis af 19de f. M., indvarslede saavel Valgbare, som Valgberettigede, til det bestemte Valgmøde paa Byens Raadhuus, ligesom sammesteds fremlagte Lister over de Stemmeberettigede vare til Eftersyn, – men dog viiste det sig, at disse Foranstaltninger vare utilstrækkelige og Grunden hertil er let at forklare. Af Folkemængden i Randers, som skal udgjøre henimod 7000 Jndbyggere, skal kun 3 a 400 i Byen have abonneret paa Randers Amts tidende. Den simplere Almuesstand holde den aldeles ikke, og ere saaledes endnu aldeles uvidende om hvem der ifølge Communal-Anordningens § 4 og 5 vare stemmeberettigede; de vidste saaledes i al Fald ei at Jndvarslingen gjeldte dem, og mødte ikke.Det havde derfor været meget ønskeligt, at Politiøvrigheden, som imidlertid stricte jura intet her kan bebreides, da Anordningens Bestemmelser paa en Maade ere fulgte, havde ladet en trykt Liste forfatte over alle de i Byen værende stemmeberettigede Borgere og tillige ved Trommeslag gjentagne Gange forud kundgjort Mødedagen, paa denne Maade vilde Hensigten være opnaaet, som ved en saa vigtig Begivenhed nøie burde have været tilsigtet. Denne Opmærksomhed havde endvidere saameget bedre været anvendt, som den trykte Liste over de Valge bare uden forøget Bekostning tillige kunde have indeholdt Navnene paa de Valgberettigede. Lader os et indvende: men hvorfor læser ei Menigmand Aviserne? hvorfor gaae de et paa Raadhuset og spørge dem for thi Jsandhed bedrøveligt er denne Mangel paa Jnteresse i de offentlige Anliggender, som her ligge Borgerne saa nær og som saa nøie knytter sig til deres hele timelige Velfærd; men netop derfor, da Almeenaanden, endnu er indlullet i saa dyb en Slummer, netop derfor bør en Kundgjørelse som den her omhandlede, skee paa den foreslaaede aldeles opvækkende Maade og som desuden er lovmedholdig ifølge Communallovgivningen, som ei forbyder at Listerne trykkes og endnu mindre at Trommen røres. Thi ved en saadan Leilighed gielder det om, at trykke og tromme saalænge indtil Folk veed hvad der er paa Færde. Jntet Under derfor, at der under denne Afstemning ofte ved næsten en Snees Opraab kun fremstillede sig 2 a 3 Borgere for at afgive Valg, og derfor paaskjønnes med saamegen meere Føie det saare heldige Udfald af de valgte Repræsentanter, hvormed man vistnok har høi Grund til at lykønske Randers Stad, da man af hver især kan vente sig Byens Jnteresser paa det hæderligste repræsenteret.